КОНТРОЛА ВАТРЕНОГ ОРУЖЈА И РОДНО ЗАСНОВАНО НАСИЉЕ: ЛИНК КОЈИ НЕДОСТАЈЕ?

Апстракт

 
Почетком 2000-их процене су указивале на присуство преко милион комада ватреног оружја и велике количине муниције у поседу грађана Србије. Истовремено, демографија насиља у породици упозоравала је на последице злоупотребе ватреног оружја у контексту породичног и партнерског насиља. Велики број убистава жена (годишње између 30 и 40) покренуо је и питање поседовања (не)легалног оружја, али и адекватног реаговања институција на спречавању насиља са смртним исходом. На основу чињенице да је Србија донела Закон о оружју и муницији 2015. године, да је 2013. ратификовала Истанбулску конвенцију и усвојила Закон о спречавању насиља у породици 2016., и статистике убистава жена у контексту насиља у породици, аналитички приступ у раду усмерен је на тражење одговора на питање: предвиђа ли постојећи законодавни оквир заштиту жртава насиља од злоупотребе ватреног оружја? Налази истраживања указују на потребу унапређења кохерентности законодавног одговора на ризике узроковане присуством ватреног оружја у контексту насиља, али и на успостављање јачих веза између законодавног оквира контроле ватреног оружја и закона којима се регулише одговор на насиље у породици и партнерско насиље.

CONTROL OF FIREARMS AND GENDER-BASED VIOLENCE: THE MISSING LINK?

Abstract
 
In the early 2000s, estimates indicated the presence of over a million pieces of firearms and a large amount of ammunition in the possession of Serbian citizens. At the same time, the demographic of domestic violence pointed to the consequences of the misuse of firearms in the context of family and partner violence. A large number of women's killings (annually between 30 and 40) also raised the issue of possession of (non) legal weapons, as well as the adequate response of institutions to preventing fatal outbreaks. On the basis of the fact that Serbia passed the Law on Weapons and Ammunition in 2015, in 2013 it ratified the Istanbul Convention and adopted the Law on the Prevention of Domestic Violence in 2016, and the statistics of the murder of women in the context of domestic violence, the analytical approach in paper focuses on asking the answer to the question: whether the existing legislative framework provides for the protection of victims of violence against the misuse of firearms? The findings of study indicate the need to enhance the coherence of the legislative response to the risks posed by the presence of firearms in the family context, as well as establishing stronger links between the legislative framework for the control of firearms and the laws governing the response to domestic violence and partner violence.

УВОД
– РОД И ОРУЖЈЕ
Глобалне политике о контроли лаког ватреног оружја (енг. SALW – Small Arms and Light Weapons), али и истраживања о малокалибарском наоружању,
 углавном су игнорисали значај полних разлика и рода у обликовању друштвених ставова и понашања према ватреном оружју, ретко су се бавили анализама околности у којима мушкарци и жене постају жртве, односно, питањем ко поседује и најчешће користи оружје. Утицај родних разлика на поседовање оружја и оружано насиље постаје посебно значајан кад се разматра њихова улога у „контексту без конфликта“, као што су породично или партнерско насиље. У многим културама поседовање оружја снажно је повезано са традиционалним појмовима мушкости, ауторитета, привилегија, престижа и моћи, или се оправдава традиционалном улогом мушкарца да штити своју породицу. 

Анализе социолошких и културолошких фактора ризика за насиље и убиство жена указују на културу "мачизма" која мења традиционалне родне улоге и подстиче ограничења слободе девојака и жена, мизогино понашање и некажњивост насиља (UNGA, 1993). Родна неједнакост се повезује са концептима моћи и мушкости и културним ставовима који ограничавају мобилност и понашање жена, док уочена трансгресија прихваћених улога од стране жена може изазвати насилне реакције мушкараца (Богетић, Митровић, Николић, 2018, стр. 755). Симболика моћи везана за оружје има свој еквивалент у „насилној мушкости“ као културолошком контексту у којем се оружје користи као средство застрашивања и психичке контроле у непрекидном циклусу родно заснованог насиља над женама.

Процене социјалних и економских трошкова оружаног насиља истичу губитке у продуктивности мушкараца који зарађују у формалној економији (Florquin, 2006; Geneva Declaration Secretariat, 2008). Међутим, последице убистава жена и сексуалног насиља на женску радну снагу и шире тржиште рада ретко се узимају у обзир. Ипак, постоји све више доказа да култура насиља може допринети "феминизацији сиромаштва" и даљој маргинализацији жена у друштву (PAHO – Pan American Health Organization, 2005). Шире гледано, оружано насиље – посебно насиље према женама, представља озбиљан изазов за развој.
 
Узимајући у обзир изнете чињенице, аналитички приступ у овом раду усмерен је на тражење одговора на питање: предвиђа ли постојећи законодавни оквир у Србији заштиту жртава насиља од злоупотребе ватреног оружја? Истраживање је конципирано тако да се на основу доступних података из претходних истраживања најпре процењује распрострањеност ватреног оружја и његова злоупотреба у контексту насиља над женама, а потом анализира законски оквир који у Србији дефинише ову област. Уочене празнине у законском регулисању или неадекватна друштвена реакција на овај проблем, биће предмет посебних препорука у закључним разматрањима.   
„ОРУЖЈЕ НА МЕТИ“: ДОСТУПНОСТ ВАТРЕНОГ ОРУЖЈА 
 
Иако је познато да оружје само по себи не изазива конфликте, искуство показује да присуство оружја погоршава сукобе и повећава ризик за цивилно становништво. Након формалног прекида ватре, свеприсутност поседовања оружја у једном постконфликтном друштву рефлектује бројне друштвене проблеме и процесе – од процеса помирења и изградње мира, преко људских права и положаја рањивих група, до пораста насиља (Cukier, 2002).

 
Процене о количини лаког и малокалибарског оружја показују да је у свету присутно негде око 875 милиона комада малокалибарског оружја у поседу цивила, 22,7 милиона у поседу полицијских служби и 133 милиона у поседу оружаних снага (Karp, 2018, p. 4). Када је реч о броју комада оружја у односу на број становника, Република Србија дели  треће место са Црном Гором, одмах након Јемена и Сједињених Америчких Држава (Табела 1).

Табела 1. Процена броја комада оружја на 100 становника
	САД
	120.5
	Исланд
	31.7
	Шведска
	23.1

	Јемен
	52.8
	Босна и Херцеговина
	31.2
	Пакистан
	22.3

	Црна Гора
	39.1
	Аустрија
	30.0
	Португал
	21.3

	Србија
	39.1
	Северна Македонија
	29.8
	Француска
	19.6

	Канада
	34.7
	Норвешка
	28.8
	Немачка
	19.6

	Уругвај
	34.7
	Малта
	28.3
	Ирак
	19.6

	Кипар
	34.0
	Швајцарска
	27.6
	Луксембург
	18.9

	Финска
	32.4
	Нови Зеланд
	26.3
	
	


Према проценама Small Arms Survey (SAS) из 2018. године (Karp, 2018), у Албанији, Босни и Херцеговини, Црној Гори, Македонији и Србији има више од 6 милиона комада оружја (у просеку 30 комада оружја на 100 становника). Скоро 90% оружја је у рукама грађана што је изнад светског просека који износи око 75%. Процењује се да у региону Западног Балкана између 500 хиљада и 1,6 милиона домаћинстава поседује ватрено оружје. Србија и Црна Гора су лидери и у овој области. На сваких 100 становника у ове две земље долази скоро 40 комада лаког наоружања (Табела 2.) Процена је да у Србији има преко 1,5 милиона нелегалног и 1,1 легалног оружја (Karp, 2018). 
Табела 2. Процена броја комада оружја на Западном Балкану

	Број комада оружја
	Војска
	Полиција
	Цивили (укупно)
	Цивили (легално)
	Цивили

(нелегално)
	На 100 становника

	Албанија
	21750
	19000
	350000
	65747
	284253
	13.03 ▼

	Босна и Херцеговина
	27300
	29000
	1185000
	353000
	832000
	31.24 ▲

	Црна Гора
	5396
	8000
	245000
	103536
	141464
	39.14 ▲

	Македонија
	29530
	21000
	621000
	169687
	451313
	29.79 ▲

	Србија
	384422
	53100
	2719000
	1186086
	1532914
	39.14 ▲

	Укупно
и просек:
	468371
	130100
	5120000
	1878056
	3241644
	29.36


Извор: Small Arms Survey, 2018.
 
У Србији је поседовање ватреног оружја легално у случају када се ради о врстама чије је поседовање законом допуштено (пиштољи, ловачке пушке) и када је за то прибављена одговарајућа дозвола. Нелегално је оружје чије поседовање није дозвољено правним оквиром (аутоматско оружје, минско-експлозивна средства, пригушивачи), као и оно оружје чије је поседовање дозвољено законом, али грађанин за њега нема уредну дозволу. Додатно, дозволом за поседовање није обухваћено ношење оружја, већ је потребно затражити посебну дозволу (Ђурђевић-Лукић, Тадић, Милић, 2015).

 
Налази поменутог истраживања Small Arms Survey показују да се 2018. године у Србији налазило преко три милиона комада малокалибарског оружја у рукама цивила (милион нелегалног и два милиона легалног). Од краја сукоба на простору бивше Југославије до данас, провајдери безбедности предузимали су различите активности и бројне кампање легализације оружја фокусирајући се на оружје које потиче са ратишта како би одговорили на овај безбедносни изазов (Шапић, Стојановић, 2017; Стојановић, Шекарић, 2019).

ДИСБАЛАНС МОЋИ: ВАТРЕНО ОРУЖЈЕ И ФЕМИЦИД

“...за жене рат није завршен кад је готов.”
 Глобални показатељи указују на то да сваке године од ватреног оружја у свету страда око 500.000 особа (300.000 у конфликтима, а 200.000 у мирнодопским условима), од чега су 80% цивили. Мушкарци су углавном починиоци (у 97% случајева), док су жртве у 79%  случајева (Racovita, 2015). Они су у 90% случајева и држаоци оружја. С обзиром на то да се на глобалном плану већина смртних случајева и повреда везаних за (зло)употребу оружја дешава изван куће, улога ватреног оружја у котексту насиља у породици или интимних партнерских односа није у довољној мери истражена. У највећем проценту у сукобима у тзв. неконфликтним окружењима, жртве насиља везаног за ватрено оружје – било оно смртоносно или не – су младићи и одрасли мушкарци (WHO, 2002; UNODC, 2011). Жене поседују мале количине оружја, веома ретко су починитељке, а несразмерно су заступљене међу жртвама. Оваква несразмера јасно показује да су жене озбиљно угрожене могућим злоупотребама SALW-a. 


Крајем XX и почетком XXI века сагледавање питања лаког и малокалибарског оружја из родне перспективе улази у академски дискурс, пре свега кроз различите аналитичке приступе феминистичких теоретичара. Бројни аутори покушали су да утврде везу између малокалибарског оружја и родно заснованог насиља над женама у породици и партнерским односима (Farr, Gebre-Wold, 2002; Cukier, 2002; Catalano, 2007). У поменутим радовима оружје се не проблематизује само као средство извршења најтежих кривичних дела – убиства, силовања и сл., већ и као средство мушке надмоћи, застрашивања и контроле, које доприноси одржавању страха и маскулиног идентитета (Alvazzi del Frate, 2011; Shaw, 2013).

Истраживања су показала да ватрено оружје игра значајну улогу у претњама и застрашивању у контексту насиља међу интимним партнерима, као део обрасца насиља, тј. контроле и моћи, који доминантно користе мушкарци према женама (Tjaden, Thoennes, 2000, p. 11; Vetten, 2006; Johnson, Myrna, 2011, p. 71). 
Фемицид

 
Истраживања фемицида указују на присутне полне разлике и родну димензију злоупотребе ватреног оружја у контексту насиља над женама. Фемицид је термин који се користи од 1970-их година и односи се на убијање жена или девојака, само зато што су жене, чиме се наглашава родна димензија овог дела (Bloom, 2008; Sagot, Carcedo, 2010). Термин се сада широко користи да означи свако убиство жене или девојчице, било од стране интимног партнера, познаника или странца. Осим интимних партнерских убистава, он укључује и културолошки специфичне облике убистава као што су: "смрт због мираза" и "убиство због части", убиство са силовањем, убиство проститутки, женско чедоморство или селективни абортус, и друге смрти које се према форензичким извештајима јављају као последица насиља према женама и девојкама само на основу њиховог пола, убиство жена сексуалних радница, убиства жена у трговини дрогом, убиства жена и девојака у оружаним сукобима (UNGA, 2012; Аутор). 

 
На основу података Секретаријата Женевске декларације из истраживања којим је обухваћено 111 земаља и територија у периоду од 2007. до 2012. године, сваке године у свету је убијено око 66.000 жена, што представља око 17% свих намерних убистава (Geneva Declaration Secretariat, 2011). Ово доводи до резултата да је на пет мушкараца убијена једна жена на узорку од 100.000 становника/ца; ова стопа значи да, у просеку, има пет пута више убистава мушкараца него жена. Фемициди се дешавају углавном у приватном окружењу (дом, кућа), а починилац је обично актуелни или бивши партнер. Ватрено оружје је коришћено у једној трећини свих евидентираних убистава жена (Alvazzi del Frate, 2011, p. 114). 

 
Процењује се да присуство ватреног оружја у контексту породичног или партнерског насиља повећава вероватноћу смртног исхода за жене пет до дванаест пута у поређењу са случајевима када ватрено оружје није коришћено (Alvazzi del Frate, 2011). Бројне студије у свету су указале на то да више фактора повећава вероватноћу смртног исхода у партнерском насиљу када је присутно ватрено оружје:

· озбиљност повреда;
· смањена могућност жене да пружи отпор;
· смањене шансе жене да побегне или да непознате особе интервенишу и помогну јој; 

· повећане шансе да ће насилник заиста употребити ватрено оружје у случајевима насиља у породици. 
 
У 24 земље за које су доступни потпуни подаци, постоји директна повезаност између стопе фемицида и процента фемицида почињеног ватреним оружјем. Ниска стопа фемицида је често повезана са ређом употребом ватреног оружја (Campbell, 2003). Женама највећа опасност прети од актуелних или бивших партнера од којих су трпеле хронично насиље и оних који настоје да насиљем спрече женин одлазак или да је казне због одбацивања. Истраживања убистава жена од стране брачног или интимног партнера упутила су на следеће маркере ризика: 

· историја партнерског насиља;
· прекид партнерског односа од стране жене;
· упућивање претњи убиством;
· прогањање;
· доступност ватреног оружја;
· патолошка посесивност мушког партнера;
· незапосленост мушког партнера; 
· поремећај менталног здравља (укључујући суицидалност) мушког партнера.
 
Хронично насиље у вези које мушкарац врши према жени, претходница је за око 70% партнерских убистава и сматра се главним маркером ризика за убиство партнера оба пола (Симеуновић-Патић, Кесић, 2016).

 
У контексту насиља ватрено оружје се чешће користи као претња него за директно угрожавање жртве (Hemenway, Azrael, Miller, 2000; Hemenway, 2011). Оружје је присутно и у случајевима прогањања. Прогонитељи могу поседовати оружје и користити га да контролишу и застрашују, али не и да повреде жртве (Meloy, 1998, p. 17). Бројне жртве фемицида су претходно пријављивале претње ватреним оружјем или прогањање (Campbell, Webster, Glass, 2009). Такође, присуство оружја у кући може довести до смртоносног насиља према женама и девојкама; већа је вероватноћа да ће ватрено оружје послужити за претње и повређивање чланова породице него да би се заштитио дом од провалника (Hemenway, 2011, p. 7). Једна канадска студија из 2010. године је, на основу анализе свих случајева жена које су убијене у периоду од шест година, потврдила да се политиком која ограничава приступ оружју у приватним просторима може смањити ризик од трагичних последица насиља у породици (RCMP, 2002). 

У земљама са високом стопом убистава као што су Бразил, Колумбија, Ел Салвадор, Гватемала и Хондурас – више од 60% фемицида почињених од 2004. до 2009. године укључивало је употребу ватреног оружја. У САД-у ватрено оружје је коришћено у око половини забележених случајева фемицида од 1999. до 2007. године (Campbell et al., 2009). Многи случајеви фемицида почињени ватреним оружјем јављају се у старосној групи од 15 до 24 године, у којој чине 59% свих случајева. Ово говори да коришћење ватреног оружја може бити повезано са годинама жртве (Hemenway, 2011, p. 2). Истовремено, инциденти који укључују девојке убијене ватреним оружјем најчешће се дешавају у стану (Coyne Beasley, Moracco, Casteel, 2003, p. 358).

 
У случајевима познатим као "фемилицид" или "убиство-самоубиство", починилац може убити целу своју или породицу жене пре него почини самоубиство. Штавише, када се користи ватрено оружје у контексту насиља, већа је вероватноћа да ће починилац фемицида извршити самоубиство (Mathews, 2004). 

 
У Србији се од 2000. до 2016. године догодило 6 масовних пуцњава, од којих су 5 биле директно усмерене на неког члана породице или интимног партнера. У тих пет пуцњава, укупно је убијено 40 а рањено 28 особа. Жене су чиниле 55% жртава (Božanić, 2016). На основу базе података Секретаријата Женевске декларације, од 48 држава за које су били доступни поуздани подаци за период од 2007. до 2012. године, Србија је рангирана на седамнаестом месту по проценту жена убијених ватреним оружјем. Скоро 45% жена жртава партнерског насиља убијено је ватреним оружјем у Србији 2015. године.
 Истраживање виктимизације жена убиством у партнерском односу на подручју Београда показало је да је као средство извршења најчешће коришћено ватрено оружје (60%), које су учиниоци углавном држали без дозволе (Симеуновић-Патић, Јовановић, 2013).

 
Прикупљањем и анализом новинских извештаја, Мрежа „Жене против насиља“ (Мрежа)
 је дошла до податка да су, на пример, током 2016. године на територији Србије убијене 33 жене у породично/партнерском контексту,
 а да је у 22,22% случајева убиство извршено оружјем у нелегалном поседу. Мрежа је навела да су поседовање оружја и приступ ватреном оружју индикатори високог ризика од смртног исхода насиља, те су у свету одавно уврштени међу индикаторе за процену безбедносних ризика у случајевима насиља у породици.
 Чињеница је и да се 5 од 9 жена које су усмрћене ватреним оружјем, претходно обраћало надлежним институцијама тражећи заштиту и помоћ. Извештаји о фемициду показују да је у периоду од 2012. до 2016. године 33% убистава у породично-партнерском односу почињено ватреним оружјем. За 5 година убијено је 170 жена у контексту насиља, а њих 57 ватреним оружјем. Посебно забрињава податак да је у већини случајева у којима су жене усмрћене ватреним оружјем насиље претходно пријављивано (Аутор).
КОНТРОЛА ВАТРЕНОГ ОРУЖЈА И НАСИЉЕ НАД ЖЕНАМА У СРБИЈИ – ПРАВНИ ОКВИР
Активности државних институција у вези са (зло)употребом ватреног оружја и насиљем у породици у Србији, одвијају се у амбијенту којег, у нормативном смислу, директно дефинишу два закона: Закон о оружју и муницији и Закон о спречавању насиља у породици.
Закон о оружју и муницији
 
Закон о оружју и муницији је усвојен 2015. године након више од 20 година важења претходног закона из 1992. године. Њиме је унапређена процедура издавања дозвола за поседовање оружја, по којој поседник оружја мора имати оправдан разлог за то – то могу бити лица која „учине вероватним” да би њихова безбедност могла бити угрожена због посла који обављају или неких других околности. 
 Једна од најзначајнијих новина у Закону је провера и праћење здравствене способности лица за поседовање оружја. Лекарско уверење о здравственој способности за држање и ношење оружја мора се обнављати на сваких 5 година, а изабрани лекар има обавезу да обавести МУП уколико је код поседника ватреног оружја наступила измена здравственог статуса која може утицати на његову способност за држање и ношење оружја, сходно Правилнику о утврђивању здравствене способности физичких лица за држање и ношење оружја (2016). Истовремено, МУП има обавезу да здравственој установи/изабраном лекару доставља податке о лицима која поседују оружје. 

У првој верзији Правилника, провера здравствене способности укључивала је преглед псхијатра и психолога, да би каснијим изменама и допунама избачен преглед психолога, док психолошки интервју и процену особина личности обавља психијатар или неуропсихијатар. Листа психијатријских, психолошких и неуролошких индикација која су контрадикторна издавању лекарског уверења је опсежна и свеобухватна, а међу побројаним стањима су и алкохолизам и зависност од психоактивних супстанци. Лице које је добило негативну здравствену процену, нови захтев за преглед може поднети након 6 месеци, што је кратак рок да би се значајно изменила већина стања која су наведена у Правилнику као препрека издавању дозволе. Такође, период од 5 година за обнављање лекарског уверења потенцијално је дугачак, с обзиром да у овом временском периоду може доћи до озбиљних промена у психолошком статусу особе.
У домену заштите од родно заснованог насиља у Закону о оружју и муницији значајне су одредбе које се односе на пооштрене критеријуме, односно, услове за поседовање оружја и увођење безбедносно-оперативне провере.


Закон о оружју и муницији (члан 3) садржи и одредбу о легализацији као процесу регистрације или предаје нерегистрованог оружја или муниције, у оквиру кога лица нису дужна да доказују порекло оружја и муниције, а не могу бити кривично или прекршајно гоњени за нелегално набављање, држање и ножење оружја и муниције. Ова процедура треба да омогући транспарентну контролу поседовања ватреног оружја. Легализацију расписује министар унутрашњих послова у случају када то захтевају „разлози очувања безбедности грађана и јавног реда и мира” (члан 46). Претпоставља се да грађани имају низак степен поверења у способност институција да им пруже безбедност због чега не желе да га предају или предају само део оружја које поседују (Шапић, Стојановић, 2017).
Закон о спречавању насиља у породици
У складу са обавезама преузетим ратификацијом Истанбулске конвенције
, Србија је извршила измене и допуне Кривичног законика, донела Закон о спречавању насиља у породици (2016). Изменама и допунама важећег Кривичног законика уведена су три нова кривична дела: прогањање, полно узнемиравање и принудни брак.
Основни циљеви доношења Закона о спречавању насиља у породици били су: 1) да се премости правни вакуум који постоји од пријаве насиља или опасности од насиља до почетка судског поступка; 2) да се у правни систем уведе стандард према коме учинилац насиља не сме остати у кући, не само када је насиље већ учињено, већ и када постоји непосредна опасност од насиља; 3) остваривање принципа нулте толеранције на насиље. Закон треба да створи услове који ће омогућити ефикасно управљање ризиком од насиља. Процена ризика и изрицање хитних мера, оснивање група за координацију и сарадњу, предвиђање израде индивидуалног плана заштите и подршке жртви и јединствена евиденција података о насиљу у породици, основ су онога што Истанбулска конвенција (у чл. 51) назива управљање ризиком од насиља.
 
Кривичноправна заштита садржи низ посебних одредаба чија је сврха да успостави континуитет заштите жртве од настанка насиља (или претње да до њега дође) до тренутка када ће жртва бити у стању да се опорави, а учинилац насиља санкционисан. Поред физичког, психичког и сексуалног насиља законом је унет и елеменат економског насиља (сходно чл. 3 Истанбулске конвенције).

Спречавање насиља у породици предвиђа скуп мера које се примењују да би се открила непосредна опасност од насиља, односно, мера које се примењују ако је та опасност откривена. Закон уређује мултиресорну сарадњу и предвиђа круг органа и установа које се старају о заштити и пружању подршке жртви, почев од обавештавања о њеним правима, преко пружања правне помоћи и активности чија је сврха опоравак и оснаживање. У Закону о спречавању насиља у породици прецизиран је круг лица која могу бити жртве.
 

 
Посебан поступак за спречавање насиља у породици (чл. 12-20) представља примену неких од најважнијих решења из Истанбулске конвенције. Надлежни полицијски службеник задужен за спречавање насиља у породици, као специјално обучен координатор који спречава насиље и стара се о заштити жртве, сачињава процену ризика од непосредне опасности од насиља и посебно утврђује да ли потенцијални насилник поседује оружје  (чл. 51 Истанбулске конвенције), чиме се настоји предупредити могући смртни исход насиља.
Закон предвиђа изрицање хитних мера учиниоцу насиља, којима се он лишава извесних права на уштрб заштите жртве насиља. Хитне мере – један од института којим се спречава понављање насиља или могућност да до њега дође, имају превентиван карактер, а њихова сврха је да се жртва насиља у породици благовремено и ефективно заштити.  Сврха индивидуалног плана заштите и подршке жртви јесте да спречи могуће насиље према жртви или његово понављање и пружи жртви психосоцијалну и другу подршку. 


Спречавањем насиља у породици објективном проценом ризика, израдом индивидуалног плана заштите жртве и координисаним деловањем надлежних органа, треба да буде створен безбедносни амбијент који ће заштитити жртву од најтежих облика насиља, али и од злоупотребе ватреног оружја у контексту насиља у породици.

ЗАКЉУЧНА РАЗМАТРАЊА
Присуство ватреног оружја у кући представља ванредно отежавајућу околност за жртву насиља, али и инструмент којим се одржавају традиционални обрасци понашања и доминација маскулинитета. Сузбијање овог проблема мора подједнако укључити смањивање количине нелегалног и легалног ватреног оружја у једном друштву. Разматрање начина на који употреба оружја утиче на мушкарце и жене пружа важан допринос у креирању јавних политика контроле ватреног оружја и предузимању интервенција на плану спречавања и сузбијања његове злоупотребе (Bastick, Grimm, Lazarević, 2008). 
 
Доследна контрола примене Закона о оружју и муницији је од изузетног значаја, а психолошко стање лица која поседују оружје је кључно питање за његову ефикасну примену. Неповерење у способност институција да пруже безбедност грађанима јавља се као један од кључних разлога за поседовање оружја, али истовремено као један од главних разлога зашто жртве родно заснованог насиља не пријављују насиље. Професионално и сензибилисано поступање службеника институција у случајевима родно заснованог насиља, а посебно оним који укључују употребу или претњу оружјем, од изузетне је важности за јачање поверења у институције. 
 
 У вези са мерама против насиља у породици садржаним у законодавном оквиру контроле SALW-a, потребно је спровести процену делотворности и усклађености нормативног и институционалног одговора у погледу ограничавања приступа ватреном оружју у контексту насиља у породици. Неопходно је и преиспитати праксе које се односе на складиштење и чување оружја. На основу анализе, потребно је формулисати препоруке за унапређење кохерентности законодавног одговора на ризике узроковане присуством ватреног оружја у породичном окружењу, с посебним фокусом на праксе превенције. Потребно је успоставити јаче везе између законодавног оквира контроле SALW-a и закона којима се регулише одговор на насиље у породици и партнерско насиље.

CONTROL OF FIREARMS AND GENDER-BASED VIOLENCE: THE MISSING LINK?

Summary
 
The omnipresent possession of weapons in the world, especially in a post-conflict society, reflects numerous social problems and processes - from the process of reconciliation and peace building, through human rights and the situation of vulnerable groups, the rise in violence, to the reform of the security sector and the rule of law. 

 
The prevalence, the lack of a security culture and the disproportionate attitude towards weapons, its daily abuse in conflicts and within the family, including gender-based violence, arms smuggling and organized crime with an underdeveloped strategic position are just some of the threats to human, national and regional security. After the war in the region in the early 2000s, the estimates indicated the presence of over a million pieces of firearms and a large quantity of ammunition in the possession of Serbian citizens. 

 
At the same time, the demographic of domestic violence pointed to the consequences of the misuse of firearms in the context of family and partner violence. A large number of women's killings (annually between 30 and 40) also raised the issue of possession of (non) legal weapons, as well as the adequate response of institutions to the prevention of fatal outbreaks. On the basis of the fact that Serbia passed the Law on Weapons and Ammunition in 2015 (after more than 20 years of validity of the old 1992 Law), in 2013 it ratified the Istanbul Convention and adopted the Law on the Prevention of Domestic Violence in 2016, and the analysis of descriptive statistics the murder of women in the context of domestic violence, the analytical approach in this paper focuses on asking the answer to the question: does the existing legislative framework provide adequate protection for victims of violence against the misuse of firearms? 

 
The findings of this study indicate the need to enhance the coherence of the legislative response to the risks posed by the presence of firearms in the family context, with a particular focus on prevention practices, as well as establishing stronger links between the legislative framework for the control of firearms and the laws governing the response to domestic violence and partner violence.

 
Some of these challenges have been addressed by the new Law on Arms and Ammunition, the Law on the Prevention of Domestic Violence and the Law on Private Security, the Criminal Code, and the National Action Plan for the implementation of United Nations Security Council Resolution 1325 (2017-2020).
� Појмови ватрено оружје, оружје и лако и малокалибарско оружје биће коришћени као синоними у тексту. Термин малокалибарско оружје и лако наоружање (SALW) односи се на конвенционално оружје које је релативно јефтино и лако доступно, једноставно за употребу и одржавање. То је основно оружје које се користи у већини сукоба и оружаног насиља, „право оружје масовног уништења”, посебно узимајући у обзир његову велику доступност у оквиру изузетно развијених нелегалних токова које је тешко контролисати (Котарлић, Јоксимовић, 2015, стр. 252). 


� Irena Vojačkova Solorano, Oružje i nasilje u porodici, 


�HYPERLINK "http://www.b92.net/info/moj_ugao/index.php?yyyy=2016&nav_category=166&nav_id=1154678"�http://www.b92.net/info/moj_ugao/index.php?yyyy=2016&nav_category=166&nav_id=1154678�, 15. април 2019.


� Мрежа „Жене против насиља“ окупља женске невладине организације у Србији које се баве пружањем помоћи и подршке женама, жртвама родно заснованог насиља и жртвама криминалитета.


� Сваке наредне године, све до данас, број жена убијених у породично-партнерском контексту кретао се између 30 и 40.


� Квантитативно-наративни извештај за 2016. годину, �HYPERLINK "http://www.zeneprotivnasilja.net/images/pdf/FEMICID-Kvantitativno-narativni_izvestaj_za_2016_godinu.pdf"�http://www.zeneprotivnasilja.net/images/pdf/FEMICID-Kvantitativno-narativni_izvestaj_za_2016_godinu.pdf�, 14. април 2019. 


� Услови су наведени у члану 11 Закона: - да је физичко лице  здравствено способно за држање и ношење оружја; да  није правноснажно осуђивано на казну затвора за кривична дела против живота и тела, против слобода и права човека и грађанина, против полне слободе, против брака и породице, против имовине, против здравља људи, против опште сигурности људи и имовине, против уставног уређења и безбедности Републике Србије, против државних органа, против јавног реда и мира за које је прописана казна затвора; да  није правноснажно кажњавано у последње четири године за прекршаје из области јавног реда и мира за које је прописана казна затвора; да на основу безбедносно-оперативне провере у месту пребивалишта, боравишта, месту рада, својим понашањем не указује на то да ће представљати опасност за себе или друге и јавни ред и мир;  да има услове за безбедан смештај и чување оружја.


� Закон о потврђивању Конвенције Савета Европе о спречавању и борби против насиља над женама и насиља у породици, 


� HYPERLINK "http://www.parlament.gov.rs/upload/archive/files/cir/pdf/predlozi_zakona/2246-13.pdf" ��http://www.parlament.gov.rs/upload/archive/files/cir/pdf/predlozi_zakona/2246-13.pdf�, 15. април 2019.


� То је лице у садашњем или ранијем брачном, ванбрачном или партнерском односу, или лице са којим је учинилац насиља крвни сродник у правој линији, а у побочној линији до 2. степена или са којим је сродник по тазбини до 2. степена, коме је усвојитељ, усвојеник, хранитељ или храњеник). Насиље у породици постоји и онда када је учињено према сваком другом лицу са којим учинилац живи или је живео у заједничком домаћинству, при чему то не мора бити садашњи или бивши супружник, нити крвни, грађански или тазбински сродник.

